Document ID: 31991L0687

ΟΔΗΓΙΑ ΤΟΥ ΣΥΜΒΟΥΛΙΟΥ την 11ης Δεκεμβρίου 1991 για την τροποποίηση των οδηγιών 64/432/ΕΟΚ, 72/461/ΕΟΚ και 80/215/ΕΟΚ όσον αφορά ορισμένα μέτρα σχετικά με την πανώλη των χοίρων (91/687/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1) τη γνώμη του Ευρωπαϊκού Κοινοβουλίου (2) τη γνώμη της Οικονομικής και Κοινωνικής Επιτροπής (3),
Εκτιμώντας:
ότι η οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (4), όπως τροποποιήθηκε τελευταία από την οδηγία 91/499/ΕΟΚ (5), καθορίζει, ιδίως, τους όρους που πρέπει να πληρούν, όσον αφορά την κλασική πανώλη των χοίρων, οι ζώντες χοίροι που προορίζονται για ενδοκοινοτικές συναλλαγές G ότι η οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (6), όπως τροποποιήθηκε τελευταία από την οδηγία 91/266/ΕΟΚ (7), καθορίζει τους όρους που πρέπει να πληροί, όσον αφορά την κλασική πανώλη των χοίρων, το νωπό χοίρειο κρέας που προορίζεται για το ενδοκοινοτικό εμπόριο G ότι η οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (8), όπως τροποποιήθηκε τελευταία από την οδηγία 89/662/ΕΟΚ (9), καθορίζει, ιδίως, τους όρους που πρέπει να πληροί, όσον αφορά την κλασική πανώλη των χοίρων, τα προϊόντα με βάση το κρέας που προορίζονται για το ενδοκοινοτικό εμπόριο G ότι τα μέτρα που εφαρμόστηκαν για την εξάλειψη της κλασικής πανώλης των χοίρων βελτίωσαν σταδιακά την κατάσταση της υγείας του πληθυσμού χοίρων στο έδαφος της Κοινότητας G ότι, δεδομένου ότι ένας από τους προβλεπόμενους στόχους, και συγκεκριμένα η διατήρηση του εδάφους της Κοινότητας απαλλαγμένου από την κλασική πανώλη των χοίρων, επετεύχθη σε εκτεταμένες ζώνες, είναι αναγκαίο να ληφθεί υπόψη η κατάσταση αυτή και να τροποποιηθούν ανάλογα οι οδηγίες 64/432/ΕΟΚ, 72/461/ΕΟΚ και 80/215/ΕΟΚ G ότι, συνεπώς, θα πρέπει να μην επεκταθεί ο τύπος εγγυήσεων που προβλέπονται στο άρθρο 4β της οδηγίας 64/432/ΕΟΚ και στο άρθρο 13α της οδηγίας 72/461/ΕΟΚ και να ανασταλεί η εφαρμογή των μέτρων που προβλέπονται στο άρθρο 10 της οδηγίας 80/215/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 64/432/ΕΟΚ τροποποιείται ως εξής:
1. Στο άρθρο 2:
α) στο στοιχείο ι) σημείο i), διαγράφονται οι λέξεις «πανώλης των χοίρων» G β) διαγράφονται τα στοιχεία ιστ), ιζ) και ιη).
2. Στο άρθρο 3:
α) στην παράγραφο 2 στοιχείο β) εισαγωγική φράση, διαγράφονται οι λέξεις «πανώλης των χοίρων» G β) στην παράγραφο 2 στοιχείο β) σημείο i) διαγράφονται οι λέξεις «πανώλης των χοίρων ή» G γ) στην παράγραφο 2 στοιχείο β), το σημείο i) διαγράφεται G δ) στην παράγραφο 2 στοιχείο γ) σημείο i) διαγράφονται οι λέξεις «πανώλης των χοίρων» G ε) στην παράγραφο 4, η εισαγωγική φράση αντικαθίσταται από το ακόλουθο κείμενο:
«4. Οι χοίροι για αναπαραγωγή και για παραγωγή κρέατος πρέπει επιπλέον να προέρχονται από αγέλες απαλλαγμένες από βρουκέλλωση.»
3. Στο άρθρο 4β η ημερομηνία «31 Δεκεμβρίου 1991» αντικαθίσταται από την ημερομηνία «1η Ιουλίου 1992».
4. Με ισχύ από 1ης Ιουλίου 1992, το άρθρο 4β αντικαθίσταται από το ακόλουθο άρθρο:
«Άρθρο 4β Εκτός από τα μέτρα που προβλέπονται στην παρούσα οδηγία σχετικά με την κλασική πανώλη των χοίρων, κάθε κράτος μέλος μεριμνά ώστε οι χοίροι που αποστέλλονται από το έδαφός του προς το έδαφος άλλου κράτους μέλους να μην προέρχονται από εκμεταλλεύσεις ή περιοχές οι οποίες υπόκεινται σε περιορισμούς λόγω κλασικής πανώλης των χοίρων, σύμφωνα με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (*).
(*) ΕΕ αριθ. L 47 της 21. 2. 1980, σ. 11.»
5. Στο παράρτημα ΣΤ, υπόδειγμα ΙΙΙ σημείο V, το στοιχείο γ) διαγράφεται. Τα στοιχεία δ), ε), στ) και ζ) γίνονται αντίστοιχα στοιχεία γ), δ), ε) και στ).
Άρθρο 2
Η οδηγία 72/461/ΕΟΚ τροποποιείται ως εξής:
1. στο άρθρο 13α παράγραφος 3 πρώτο εδάφιο, η ημερομηνία «31 Δεκεμβρίου 1991» αντικαθίσταται από την ημερομηνία «1η Ιουλίου 1992».
2. Στο άρθρο 3 προστίθεται το ακόλουθο στοιχείο:
«ε) το κρέας δεν υπόκειται στα υγειονομικηκής φύσεως περιοριστικά μέτρα που απορρέουν από τις διατάξεις της οδηγίας 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (*).
(*) ΕΕ αριθ. L 47 της 21. 2. 1980, σ. 11.»
Άρθρο 3
Το άρθρο 10 της οδηγίας 80/215/ΕΟΚ διαγράφεται.
Άρθρο 4
Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς το άρθρο 1 σημείο 3 και το άρθρο 2 σημείο 1 το αργότερο την 1η Ιανουαρίου 1992 και προς τις άλλες διατάξεις της παρούσας οδηγίας το αργότερο την 1η Ιουλίου 1992. Ενημερώνουν αμέσως την Επιτροπή σχετικά.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από τα κράτη μέλη.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 11 Δεκεμβρίου 1991.

Labels: 0
3
17
6